《感废》
明代·董纪

平泉一废春谁主，开过蔷薇几度花。惟有夕阳知世态，不堪芳草遍天涯。

鹤仙动说千年事，燕子都归百姓家。怪见向来歌舞地，何人于此种桑麻。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》